wickkiey/tamil-wikipedia-chunked huggingface dataset:
# இந்துஸ்தான் கதர்

**இந்துஸ்தான் கதர்** (Hindustan Ghadar) என்பது ஓர் வாராந்திர வெளியீடாகும். இது கதர் கட்சியின் அங்கமாக இருந்தது. இது சான் பிரான்சிஸ்கோவில் உள்ள யுகந்தர் ஆசிரமத்தின் அனுசரணையில் வெளியிடப்பட்டது. அதன் நோக்கம் இந்திய சுதந்திர இயக்கத்தின் போர்க்குணமிக்க தேசியவாத பிரிவை, குறிப்பாக பிரித்தானிய இந்திய இராணுவத்தின் இந்திய சிப்பாய்களை மேலும் மேம்படுத்துவதாகும்.  
1912-1913 ஆம் ஆண்டில், பசிபிக் கடலோர இந்துஸ்தான் சங்கம் ஹர் தயால் தலைமையில் இந்திய குடியேறியவர்களால் உருவாக்கப்பட்டது, சோஹன் சிங் பக்னா அதன் தலைவராக இருந்தார். பின்னர் அது கதர் கட்சி என்று அழைக்கப்பட்டது. இந்தியப் புலம்பெயர்ந்தோரின் உதவியுடன், குறிப்பாக பெர்க்லீயின் கலிபோர்னியா பல்கலைக்கழகத்தில் இந்திய மாணவர்களின் உதவியுடன், நன்கொடைகளுடன், கட்சி யுகந்தர் ஆசிரமத்தை நிறுவியது. அங்கு நன்கொடைகளுடன் ஒரு அச்சகமும் அமைக்கப்பட்டது. இந்துஸ்தான் கதரின் முதல் உருது பதிப்பு 1913 நவம்பர் 1 அன்று தோன்றியது. அதைத் தொடர்ந்து பஞ்சாபி பதிப்பு 9 திசம்பர் 1913இல் தோன்றியது. பத்திரிகைகளில் அச்சிடப்படுவதற்கு முன்னர் செய்திகள் முதலில் கையால் எழுதப்பட்டன. கட்சியையும் அதன் ஆதரவாளர்களையும் பிரிட்டிசு உளவுத்துறையிலிருந்து பாதுகாக்க கவனமாக நடவடிக்கைகள் மேற்கொள்ளப்பட்டன. இதில் ஆயிரத்துக்கும் மேற்பட்ட சந்தாதாரர்களின் பெயர்களை மனப்பாடம் செய்யும் நடவடிக்கையும் இருந்தது. இதனால் எந்தவிதமான குற்றச்சாட்டுகளும் பிரிட்டிசு அரசாங்கத்தின் கைகளில் வராது.  
காகிதத்தில் உள்ள கட்டுரைகள் ஆரம்பத்தில் ஹர் தயால் எழுதினார். அச்சிடும் செயல்பாட்டை அப்போது கலிபோர்னியா பல்கலைக்கழகத்தின் மாணவர் கர்த்தார் சிங் சரபா நடத்தினார். திரும்பி வந்த கதரியக்கவாதியர்கள், புலம்பெயர்ந்தோர் ஆகியோருடன் இந்த காகிதத்தின் நகல்கள் இந்தியாவுக்கு அனுப்பப் பட்டன. அவை விரைவாக தேசத்துரோகமாகக் கருதப்பட்டு பிரிட்டிசு இந்திய அரசாங்கத்தால் தடை செய்யப்பட்டன. யுகந்தர் ஆசிரமத்தின் பிற்கால வெளியீடுகளில் தேசியவாத பாடல்களும், துண்டுப்பிரசுரங்களின் தொகுப்புகளும் இருந்தன, இதில் கதர் தி குஞ்ச், தல்வார் மற்றும் பிற வெளியீடுகள் பிரிட்டிசு இந்தியாவிலிருந்து தடை செய்யப்பட்டன.
# இரத்தன்சந்த் இராச்சந்த்

**இரத்தன்சந்த் இராச்சந்த் தோசி** (Ratanchand Hirachand) (1902-1981) இவர் வால்சந்த் குழுமத்தின் வாரிசும், ஒரு பிரபல தொழிலதிபரும், அறக்காரியங்களில் ஈடுபட்டவரும், சுதந்திர போராட்ட வீரரும், சமண சமூகத் தலைவருமாவார்.  
இவர் இராச்சந்த் தோசியின் இரண்டாவது திருமணத்தின் மூலம் பிறந்த இரண்டாவது மகனும், வால்சந்த் இராச்சந்தின் சகோதரருமாவார். இவர் மகாராட்டிராவின் சோலாப்பூரில் குசராத்தி வம்சாவளியைச் சேர்ந்த ஒரு சமணக் குடும்பத்தில் பிறந்தார். குலாப்சந்த் இராச்சந்த் ,லால்சந்த் இராச்சந்த் ஆகிய இருவரும் இவரது சகோதரர்கள் ஆவர்.  
இவர் வளர்ந்தபோது, தனது சகோதரர் வால்ச்சந்துடன் சேர்ந்து, *சிந்தியா ஸ்டீம் நேவிகேஷன் கம்பெனி லிமிடெட்*, *வால்ச்சந்த்நகர் இண்டஸ்ட்ரீஸ்*, *இந்துஸ்தான் ஏரோனாடிக்ஸ் லிமிட்டெட்*, *ராவல்கான்* சர்க்கரை ஆலை, *இந்துஸ்தாண் கன்ஸ்ட்ரக்சன்*, *பிரீமியர் ஆட்டோமொபைல்ஸ்* போன்ற பல்வேறு குழும நிறுவனங்களில் பணிபுரிந்தார். 1931 ஆம் ஆண்டில், வால்சந்த் *இந்தியன் ஹியூம் பைப்பை* கைப்பற்றும்போது, இவரை அதன் இயக்குநராக நியமித்தார். மேலும், இவர் பல ஆண்டுகளாக *கூப்பர் இன்ஜினியரிங்* வால்சந்த் குழுவின் தலைவராக இருந்தார்.  
இவர் 1940 தசாப்தத்தில் பல்வேறு குழுக்களிலும், திட்டமிடல் ஆணையத்திலும் பணியாற்றினார்.  
மேலும், இவர் சமண மதம் குறித்த பல புத்தகங்களை வெளியிட்டார். அதில் 1957 இல் வெளியிடப்பட்ட *தி ரிலிஜன் ஆப் அஹிம்சா* என்ற புத்தகம் குறிப்பிடப்பட்டுள்ளது. இவர் மராத்தியிலும், இந்தி மொழியிலும், தனது தந்தை சேத் இராச்சந்த் நெம்சந்த், தினநாத் பாபுஜி, மகுட்கர் போன்றவர்களின் சுயசரிதைகளையும் வெளியிட்டார்.  
வால்சந்த் குழுமத்தால் நடத்தப்படும் பல்வேறு பள்ளிகள், கல்லூரிகள் மற்றும் மருத்துவமனைகளின் அறங்காவலராகவும் இருந்தார்.  
இவரது மகன் ராஜாஸ் தோசி, பல வால்சந்த் குழு நிறுவனங்களில் இயக்குநராக உள்ளார்.
# ரசவாதி

**ரசவாதி** என்பது சந்தோஷ்குமார் எழுதி, தயாரித்து, இயக்கி, 2024 ஆம் ஆண்டில் வெளிவந்த இந்தியத் தமிழ்த் திரைப்படமாகும். இதில் அர்ஜுன் தாஸ், தன்யா ரவிச்சந்திரன், ரெஷ்மா வெங்கடேஷ், சுஜித் ஷங்கர் ஆகியோர் முக்கிய கதாபாத்திரங்களில் நடித்துள்ளனர். பாடல்கள், பின்னணி இசை முதலியவற்றிற்க்கு எஸ். தமன் இசையமைத்துள்ளார், ஒளிப்பதிவினை சரவணனும், படத்தொகுப்பினை இளவரசு, சிவா ஜி.ஆர்.என்., வி. ஜே. சாபு ஜோசப் ஆகியோர் கையாண்டனர். இத்திரைப்படமானது, கொடைக்கானல், மதுரை, கடலூர், பழனி ஆகிய இடங்களில் படமாக்கப்பட்டுள்ளது. இத்திரைப்படம் தமிழகத்தில் 2024 ஆம் ஆண்டு மே மாதம் பத்தாம் தேதி வெளியிடப் பட்டது.
# ரசவாதி

## கதைக்கரு

சமூகப் பொறுப்புள்ள சித்த மருத்துவர். தான் கற்ற வர்மக்கலையால் பலருக்கு நல்லது செய்கிறார். தனது காதலின் பிரிவால், அருகிலுள்ள கோடைக்கானல் சென்று, அமைதியாக வாழும் நிலையில், அவ்வூருக்கு அரசு காவல் துறை ஆய்வாளருக்கு யார் அமைதியாக வாழ்ந்தாலும் பிடிக்காது, அவர்களின் மனநிம்மதியைக் கெடுப்பார். ஏனெனில், அவர் சிறுவயதாக இருக்கும் போது, அவரது அப்பா, அவரது அம்மாவைத் துன்புறுத்துகிறார். ஒரு கட்டத்தில் ஆய்வாளரின் அம்மா தனக்குத்தானே தீ வைத்துக் கொண்டு தற்கொலை செய்து கொள்கிறார். இதனைக் கண்ட அச்சிறுவன் படித்து ஆய்வாளர் ஆனாலும், மனநிலை பாதிக்கப்பட்ட நிலையிலேயே பணியாற்றுகிறார். இச்சூழ்நிலையில் சித்தமருத்துவரும், தங்கும் விடுதி ஒன்றின் பெண் மேலாளரும் காதலிக்கின்றனர். இதனை அறிந்த ஆய்வாளர், அவர்களைப் பிரிக்க எண்ணுகிறார். படத்தின் இறுதியில்தான் தெரிகிறது, ஆய்வாளரின் மனைவி சித்தமருத்துவரின் முந்தைய காதலி என்பது..! அக்காதலி/காவல் ஆய்வாளரின் மனைவி எதனால் இறக்கிறார்? ஆய்வாளர் மருத்துவரின் காதலைப் பிரிப்பாரா? ஏனெனில், கதையின் முடிவில் கொரோனா நோய் பரவலைத் தடுக்க ஊரடங்கு தொடங்குகிறது.
# கேரள சர்வதேச திரைப்பட விழா

**கேரள சர்வதேச திரைப்பட விழா** (*International Film Festival of Kerala* சுருக்கமாக *ஐ.எஃப்.எஃப்.கே* ) என்பது தென்னிந்தியாவின், கேரளத்தின் தலைநகரான திருவனந்தபுரத்தில் ஆண்டுதோறும் நடத்தப்படும் ஒரு திரைப்பட விழா ஆகும். இந்த திரைப்பட விழாவானது 1996 ஆம் ஆண்டில் தொடங்கப்பட்டு நடந்துவருகிறது. இந்த விழாவை கேரள அரசின் கலாச்சார விவகாரங்கள் துறை சார்பாக கேரள மாநில சலனசித்திர அகாதமி நடத்துகிறது. இந்த விழா ஒவ்வொரு ஆண்டும் நவம்பர் அல்லது திசம்பர் மாதங்களில் நடைபெறுகிறது, இது இந்தியாவின் முன்னணி கலாச்சார நிகழ்வுகளில் ஒன்றாக ஏற்றுக்கொள்ளப்பட்டுள்ளது.  
பல தேசிய மற்றும் சர்வதேச திரைப்படங்கள் ஒவ்வொரு ஆண்டும் இந்த திரைப்பட விழாவில் முதன்மைபடுத்தப்படுகின்றன. ஆசியா, ஆப்பிரிக்கா அல்லது லத்தீன் அமெரிக்காவில் தயாரிக்கப்பட்ட தேர்ந்தெடுக்கப்பட்ட 14 படங்கள் போட்டி பிரிவில் கொண்டுவரபடுகின்றன. இந்த விழாவில் மலையாளத் திரைப்படத் துறைக்கு ஒதுக்கபட்ட ஒரு பகுதியும் உள்ளது. ஐ.எஃப்.எஃப்.கே.யை அடிப்படையாக கொண்டு, சலனசித்திர அகாதமி *கேரளத்தின் சர்வதேச ஆவணப்பட மற்றும் குறும்பட விழாவையும்* ஏற்பாடு செய்கிறது.
# கேரள சர்வதேச திரைப்பட விழா

## வரலாறு

1988 ஆம் ஆண்டில் திருவனந்தபுரத்தில் சர்வதேச திரைப்பட விழாவை (ஐ.எஃப்.எஃப்.ஐ) இந்திய அரசின் திரைப்பட விழாக்கள் இயக்குநரகம் நடத்தியது. இந்த விழாவானது தீவிர திரைப்படங்களில் ஆர்வத்தை கேரளத்தில் தூண்டியது. இதன் பின்னர் பல திரைப்பட சங்கங்கள் மாநிலம் முழுவதும் பிறந்தன. இந்த சங்கங்களின் செயல்பாடுகளில் உலகம் முழுவதிலுமிருந்து வந்த செவ்வியல் திரைப்படங்களைத் திரையிடுவது, திரைப்படத்தின் பல்வேறு அம்சங்கள் குறித்து குழு விவாதங்களை நடத்துதல், புகழ்பெற்ற திரைப்பட படைப்புகளைப் பற்றிய துண்டுப்பிரசுரங்களை வெளியிடுதல் ஆகியவை அடங்கும். கலாச்சார பரிமாற்ற திட்டங்களின் ஒரு பகுதியாக திரைப்பட சங்கங்களினால் காப்பகங்களிலிருந்தும், சில நாடுகளின் தூதரகங்களிலிருந்தும் படங்களின் பிரதிகளைப் பெற்றன. திரைப்பட சமூக இயக்கங்கள் மக்களிடையே திரைப்படம் குறித்த அறிவை உயர்த்த உதவியது மேலும் சர்வதேச திரைப்பட விழா தேவை என்ற நிலைக்கு வந்தனர். முதல் கே. தி. வி 1996 இல் கோழிக்கோட்டில் நடந்தது. தற்செயலாக, சினிமாவின் 100 வது ஆண்டு விழாவில் இந்த விழா நடைபெற்றது. இந்த நிகழ்வின் ஒரு பகுதியாக 100 படங்கள் திரையிடப்பட்டன. இந்த நிகழ்வை 1998 வரை கேரள மாநில திரைப்பட மேம்பாட்டுக் கழகம் (கே.எஸ்.எஃப்.டி.சி) நிர்வகித்தது. கேரள மாநில சலனச்சித்திரா அகாதமி உருவாக்கப்பட்டதும், திரைபடத் துறையை மேம்படுத்துவதல் தொடர்பான பிற செயல்பாடுகளுடன், கே. தி. விழாவை நடத்துவதற்கான பொறுப்பும் அதற்கு வழங்கப்பட்டது. பின்னர், கே. தி. விழாவின் ஒரு பகுதியாக 1999 இல் போட்டி பிரிவு சேர்க்கப்பட்டது. இந்த போட்டி ஆசியா, ஆப்பிரிக்கா அல்லது லத்தீன் அமெரிக்காவில் தயாரிக்கப்பட்ட படங்களுக்கு மட்டுமே ஆகும். 'FIPRESCI (Fédération Internationale de la Presse Cinématographique) மற்றும் Netpac (ஆசிய திரைப்பட மேம்படுத்துவதற்கான வலைப்பின்னல்) ஆகியவை விழாவை அங்கீகரித்தன.
# கேரள சர்வதேச திரைப்பட விழா

## விழாவின் சிறப்பம்சங்கள்

தற்கால உலகத் திரைப்படம், புதிய மலையாளத் திரைப்படங்கள், முக்கிய திரைப்பட படைப்பாளிகளின் பின்னோக்கிய பார்வை, பாராட்டு மற்றும் அஞ்சலி நிகழுவுகள், தற்கால இந்திய திரைப்படங்கள், குறும்படங்கள் , ஆவணப்படங்கள் போன்றவற்றை திரைப்பட விழாவின் போது திரையிடப்படுகின்றன. திரைப்பட சந்தை மற்றும் சினிமா தொடர்பான முக்கியமான பிரச்சினைகள் குறித்த கருத்தரங்குகளும் கே. தி. விழாவின் போது திட்டமிடப்பட்டுள்ளன. திருவிழா இப்போது திருவனந்தபுரத்தில் உள்ள பல்வேறு திரைப்பட அரங்குகளில் நிரந்தரமாக நடத்தப்படுகிறது. விழாவானது எப்போதும் அது பெற்றுள்ள மக்கள் ஆதரவிற்காக குறிப்பிடப்படுகிறது.
# கேரள சர்வதேச திரைப்பட விழா

## வழங்கப்படும் பரிசுகள்

- **கோல்டன் காக ஃபெசண்ட் விருது** : (சுவர்ணா சகோரம்) இயக்குநர் மற்றும் தயாரிப்பாளருக்கு சமமாகப் பகிரப்படும் ரொக்கப் பரிசாக சிறந்த திரைப்படத்திற்கு ரூ .1,000,000 / - (சுமார் 20,000 அமெரிக்க டாலர்) பரிசு.
- **சில்வர் காக ஃபெசண்ட் விருது** **விருது** : (ராஜதா சகோரம்) சிறந்த இயக்குனருக்கு ரூ .300,000 / - (சுமார் 6,000 அமெரிக்க டாலர்) ரொக்கப் பரிசு
- **சில்வர்** **காக ஃபெசண்ட்** **விருது** : (ரஜதா சகோரம்) மற்றும் சிறந்த அறிமுக இயக்குனருக்கு ரூ .200,000 / - (சுமார் 4,000 அமெரிக்க டாலர்) ரொக்கப் பரிசு.
- **பார்வையாளர் பரிசு** : (ராஜதா சகோரம்) விழா பிரதிநிதிகளால் வாக்களிக்கபட்ட மிகவும் பிரபலமான படத்தின் இயக்குநருக்கு ரூ .100,000 (சுமார் 2,000 அமெரிக்க டாலர்) ரொக்கப் பரிசு
- **பிப்ரிசி விருது** : ஃபெடரேஷன் இன்டர்நேஷனல் டி லா பிரஸ் சினமடோகிராஃபிக் தேர்ந்தெடுத்த சிறந்த படத்திற்கான விருது.
- **நெட்பேக் விருது** : ஆசிய திரைப்படங்களை மேம்படுத்துவதற்காக நெட்வொர்க்கால் தேர்ந்தெடுக்கப்பட்ட ஆசியாவிலிருந்து போட்டி பிரிவில் தேர்ந்தெடுக்கபட்ட சிறந்த படத்திற்கான விருது.
- **புதிதாக அறிமுகப்படுத்தப்பட்ட விருதுகள்** : 2007 ஆம் ஆண்டில், ஃபிப்ரெஸ்கி மற்றும் நெட்பேக்கிலிருந்து மேலும் இரண்டு விருதுகள் அறிமுகப்படுத்தப்பட்டுள்ளன, அவை விழாவில் சிறந்த மலையாள படங்களுக்கு தனித்தனியாக வழங்கப்படும்.
# இலஞ்சிதார மேளம்

இசை நிகழ்துகிறார்.]]  
**இலஞ்சித்தார மேளம்** (மலையாளம் : ഇലഞ്ഞിത്തറമേളം) என்பது கேரளத்தின், திருச்சூர் பூரத்தின் போது திருச்சூர் நகரில் உள்ள வடக்குநாதன் கோயிலின் முற்றத்தில் உள்ள இலஞ்சி (வகுளம்) மரத்திற்கு அருகில் இசைக்கும் மேளக் கலைஞர்களின் கச்சேரியாகும். இது கேரள பாரம்பரிய இசையின் சிறந்த தளங்களில் ஒன்றாக கருதப்படுகிறது மேலும் வேறு எந்த பூரம் விழாக்களைவிட மேளக் கலைஞர்கள் மிகுதியாக்க் கூடும் இடம் இதுவாகும். தொழில்நுட்ப துல்லியம் மற்றும் கருவி ஒழுக்கம் கொண்ட மேளத்திற்கு *பாண்டி மேளம்* ஒரு சிறந்த எடுத்துக்காட்டு ஆகும்.
# இலஞ்சிதார மேளம்

## மேளம்

பரமெக்காவு பாகவதி கோயிலின் *பாண்டி மேளம்* *இளஞ்சித்தார மேளம் என்று அழைக்கப்படுகிறது* . *மேள நிகழ்வானது* மதியம் 2.30 மணியளவில் வடக்குநாதன் கோயிலில் உள்ள *இலஞ்சித்தாரவில்* தொடங்கி தொடர்ச்சியாக நான்கு மணிநேரம்வரை செல்கிறது. *பாண்டி மேளத்தின்* அடிப்படையானது *திரிபுடா தாளம்* ஆகும். *மேளத்தில்* பங்கேற்கும் கருவிகளின் எண்ணிக்கை 222 ஆகும். என்றாலும் 250 க்கும் மேற்பட்ட இசைக்கலைஞர்கள் இதன் முக்கியத்துவம் மற்றும் பல்வேறு காரணங்களால் கூடியிருப்பார்கள். மேள நிகழ்வில் 100 *செண்டைகள்* (இடந்தாளம் மற்றும் வலந்தாளம் பிரிவுகளில்), 75 *இலத்தாளங்கள்* 21 *கொம்புகள்* மற்றும் 21 கருங்குழல்கள் என ஒவ்வொரு பிரிவிலும் உள்ள கருவிகளின் எண்ணிக்கை ஆகும். பஞ்சாரி, சம்பா, செம்படா, அடந்தா, அஞ்சண்டதா, துருவம், பாண்டி என 7 வகைக மேளங்கள் உள்ளன. இலஞ்சித்தரா மேளத்தில் நிகழ்த்தபடும் தாளமானது ஆடந்த தாளம் (14 அக்ஷரங்கள்) ஆகும்.
# இலஞ்சிதார மேளம்

## இலஞ்சித்தார மேளத்தின் தலைவர்கள் (பிரமணிகள்)

பெருவனம் குட்டன் மரார் தற்போதைய *இலஞ்சித்தார மேளத்தின்* தலைவராக உள்ளார். இவர் 1977 இல் பரமேக்காவு பாகவதி கோயில் இசை அணியில் சேர்ந்தார், பின்னர் 1999 இல் அதன் தலைவரானார். 18 ஆண்டுகளாக தலைவராக இருந்த இவர் 35 ஆண்டுகளாக *இலஞ்சித்தார மேளத்துடன்* தொடர்பு கொண்டிருப்பவராக உள்ளார். மற்றொரு மூத்த தாளவாதியான குழூர் நாராயண மராரும் பரமேக்காவு இசை அணியில் 41 ஆண்டுகள் இருந்தார். அவர் 12 ஆண்டுகள் அதன் தலைவராக இருந்தார்.
# இலஞ்சிதார மேளம்

## இலஞ்சித்தார மேளத்தின் தலைவர்கள் (பிரமணிகள்)

### தலைவர்கள்

- பாண்டாரதில் ஈச்சர மரார் - 1940 கள்
- பெருவனம் நாராயண மரார்
- பெருவனம் அப்பு மரார் - 1960 கள்
- திரிபெக்குளம் அச்சுத மரார்
- பல்லாவூர் அப்பு மரார்
- பெருவனம் குட்டன் மரார் (1999-)
# கரிவேலா

**கரிவேலா** (*Karivela*) என்பது கேரளத்தின் ஒரு விழா ஆகும். இதில் பல தன்னார்வலர்கள் கருப்பு வண்ணத்தில் கரியால் வரைந்து தொருக்களில் நடந்து செல்கின்றனர. இந்த விழா நெம்மார வேலா, குதிரை வேலா போன்ற பிற விழாக்களின் ஒரு பகுதியாக நடத்தப்படுகிறது. இந்த கரிவேலா பூசிய ஆடவர் பொதுவாக திருவிழாவைக் காண வரும் மக்களைக் கட்டுப்படுத்துகிறார்கள். *கரி வேலா* பொதுவாக தென்னிந்தியாவின், கேரளத்தின், பாலக்காடு மாவட்டத்தில் காணப்படுகிறது.
# மாலை முரசு

**மாலை முரசு ** ( *Malai Murasu*) தினத்தந்தி குழுமத்தால் வெளியிடப்படும் ஒரு தமிழ் நாளிதழ். மாலை நேரங்களில் வெளியாகும் இந்த செய்தித்தாள், 1959 இல் சிவந்தி ஆதித்தனாரால் நெல்லையில் தொடங்கப்பட்டது. சென்னைக்கு வெளியே தொடங்கப்பட்ட முதல் மாலைப் பத்திரிகை இதுவே ஆகும். மாலை முரசு உரிமையாளர் பா.ராமச்சந்திர ஆதித்தனார் ஆவார். மாலை முரசுயின் தற்போதைய நிருவாக இயக்குநர்
இரா.கண்ணன் ஆதித்தன் ஆவார் .  
இச்செய்தித் தாளின் இணைய தளத்தில் செய்திகள் மட்டும் அல்லாமல் திரைப்படத்துறைக்காக தனியாக ஒரு பகுதி அமைக்கப்பட்டுள்ளது. அதில் திரைப்படம் தொடர்பான செய்திகள், விமர்சனங்கள் மற்றும் வீடியோ பதிவுகளும் பதிவேற்றம் செய்யப்படுகின்றன.
# கேரள சாகச விழா

**கேரள சாகச களியாட்டம்** (*Kerala Adventure Carnival*) என்பது தென்னிந்திய மாநிலமான, கேரளத்தில் ஆண்டுதோறும் நடைபெறும் சாகச விழா ஆகும். கேரள சாகச களியாட்டமானது கேரள சுற்றுலா மற்றும் இளைஞர் நல வாரியத்தால் ஏற்பாடு செய்யப்பட்டு நடத்தப்படுகிறது. இந்த சாகச விழாவானது கேரளத்தின் வாகமண் என்ற மலை வாழிடத்தில் நடைபெறுகிறது . இந்த நிகழ்வு 10 நாட்கள் நீடிக்கும். இதில் பாராகிளைடிங், பாராமோட்டரிங், கரடுமுரடான சாலையில் ஜீப் சவாரி, மிதிவண்டி பந்தயம் ஆகியவை அடங்கும். கேரள சுற்றுலா துறையிடம் இருந்து மிகவும் புதுமையான சுற்றுலா நிகழ்வுக்கான விருதை இது 2009 ஆம் ஆண்டு பெற்றது.
# கோட்டக்கல் பூரம்

**கோட்டக்கல் பூரம்** (*Kottakkal pooram*) என்பது இந்தியாவின், கேரளத்தில், உள்ள மலப்புறம் மாவட்டம், கோட்டக்கல்லின் விஸ்வம்பரர் கோயிலில் நடக்கும் கோயில் திருவிழா ஆகும்.
# கோட்டக்கல் பூரம்

## தன்வந்தரி

மருத்துவம் மற்றும் நலவாழ்வுக்கான கடவுளான தன்வந்தாரிக்கான திருவிழாவாக இது கொண்டாடப்படுகிறது.
# கோட்டக்கல் பூரம்

## நிகழ்ச்சிகள்

திருவிழாவில் நடைபெறும் பிரமாண்ட கொண்டாட்டங்களில் பிரபல கலைஞர்களின் கலாச்சார நிகழ்ச்சிகள் நடக்கும். விழா நடக்கும் ஏழு நாட்களில், நாட்டின் பிரபல பாரம்பரிய கலைஞர்கள் இங்கு தங்கள் கலைகளை நிகழ்த்துவார்கள் . கலாச்சார நிகழ்ச்சிகளில் குறிப்பாக கதகளி, மோகினியாட்டம் ஆகியவை அடங்கும்
# மச்சாட் மாமாங்கம்

**மச்சாட் மாமாங்கம்** ( மலையாளம் : മച്ചാട് മാമാഗ്ഗം) மேலும் **மச்சாட் குதிரை வேலா** அல்லது **திருவணிக்காவு குதிரை வேலா** என அழைக்கப்படுவது கேரளத்தின், திருச்சூர் மாவட்டம், வடக்காஞ்சேரிக்கு அருகில் உள்ள திருவணிக்காவு கோயில் நடக்கும் திருவிழா ஆகும். இந்தத் திருவிழாவானது ஐந்து தேசங்களால் (கிராமங்கள்) போட்டி முறையில் ஏற்பாடு செய்யப்படுகிறது. கருமாத்ரா, விருப்பக்கா, மங்கலம், பர்லிக்காடு, மணலிதாரா ஆகியவை இந்த விழாவில் கலந்து கொள்ளும் முக்கிய 5 கிராமங்கள். தெக்கும்காரா, புன்னம்பரம்பு, பனங்காட்டுக்கரா ஆகியவை மூன்று ஆண்டுகளுக்கு ஒரு முறை பூரம் நடத்துவதில் முன்முயற்சி எடுக்கும் தேசங்கள் ஆகும். மலையாள நாட்காட்டியின்படி கும்பத்தின் முதல் வெள்ளிக்கிழமை பரபுரப்புடன் விழா தொடங்குகிறது. அடுத்து வரவிருக்கும் செவ்வாயன்று உண்மையான திருவிழாவான வேலா அன்று வெவ்வேறு தேசங்களால் செய்யப்பட்ட மரக் குதிரைகளுடன் விழா கொண்டாடப்படுகிறது.  
நாட்டார் நம்பிக்கையின் படி, அந்த பகுதியை ஆண்ட மன்னர் யானை திருவிழாவான உத்திராளிக்காவு பூரத்துக்கு போட்டியாக உண்மையான குதிரைகளைக் கொண்டு திருவிழாவை நடத்த விரும்பினார். ஆனால் கேரளத்தில் குதிரைகள் இல்லாததாலும், குதிரைகளை வளர்க்க இயலாமல் இருந்ததால் அவர் அந்த விருப்பத்தை கைவிட்டு செயற்கை குதிரைகளுடன் கொண்டாடத் தொடங்கினார்.
# அலி யவர் ஜங்

**நவாப் அலி யவர் ஜங் பகதூர்** (1906 ஆம் ஆண்டு பிப்ரவரி &nbsp;- 1976 ஆம் ஆண்டு டிசம்பர் 11) ஓர் திறமைமிக்க இந்திய இராஜதந்திரி ஆவார். இவர் அர்ஜென்டினா, எகிப்து, யூகோஸ்லாவியா, கிரீஸ், பிரான்ஸ் மற்றும் அமெரிக்கா ஆகிய நாடுகளுக்கான இந்திய தூதராக பணியாற்றியுள்ளார்.  
1971 ஆம் ஆண்டு முதல் 1976 ஆம் ஆண்டு வரை மகாராஷ்டிரா மாநிலத்தின் ஆளுநராகப் பணியாற்றினார். இவருக்கு இந்தியாவின் உயரிய விருதுகளான பத்ம பூசன் 11959ஆம் ஆண்டும் மற்றும் பத்ம விபூசண் 1977 ஆம் ஆண்டும் இந்திய அரசு வழங்கியது.
# அலி யவர் ஜங்

## ஆரம்ப கால வாழ்க்கை

இவர் ஹைதராபாத்தில் ஒரு புகழ்பெற்ற ஹைதராபாத் குடும்பத்தில் பிறந்தார். இவரது குடும்பத்தில் இந்திய நிர்வாகிகள் மற்றும் கல்வியாளர்கள் உள்ளனர். மேலும் இவர் ஆக்ஸ்போர்டில் உள்ள குயின்ஸ் கல்லூரியில் வரலாற்றில் பட்டம் பெற்றார்.
# அலி யவர் ஜங்

## பணி

### துணை வேந்தர்

நவாப் அலி யவர் ஜங் 1945 ஆம் ஆண்டு முதல் 1946 ஆம் ஆண்டு வரை மற்றும் 1948 ஆம் ஆண்டு முதல் 1952 ஆம் ஆண்டு வரை உஸ்மானியா பல்கலைக்கழகத்தின் துணைவேந்தராக பணியாற்றினார். இவர் அலிகார் முஸ்லிம் பல்கலைக்கழகத்தில் மத அடிப்படையில் இட ஒதுக்கீடு அளிப்பதை எதிர்த்தார்.  
1946-47ல் நிஜாமின் மாகாண அரசில் அரசியலமைப்பு விவகாரங்கள், வீட்டு மற்றும் கல்வி, பொது சுகாதாரம் மற்றும் உள்ளாட்சி அமைச்சராக இருந்தார். இவர் இந்த பதவியை 1947 ஆம் ஆண்டில் இராஜினாமா செய்தார்.
# அலி யவர் ஜங்

## பணி

### இந்திய தூதர்

இவர் இந்திய தூதராக பணியாற்றிய நாடுகள்:  
- அர்ஜென்டினா (1952–54),
- எகிப்து (1954–58),
- யூகோஸ்லாவியா மற்றும் கிரீஸ் (1958–61),
- பிரான்ஸ் (1961-65),
- அமெரிக்கா (1968-70)  
ஜுவான் பெரன், ஜமால் அப்துல் நாசிர், ஜோசிப் ப்ரோஸ் டிட்டோ, சார்லஸ் டி கோல் மற்றும் லிண்டன் பி. ஜான்சன் ஆகியோருடனான இவரது தனிப்பட்ட தொடர்பு இந்தியாவின் சுயாதீன வெளியுறவுக் கொள்கையைப் புரிந்துகொள்வதற்கு கணிசமாக உதவியது..  
இவர் 1971 ஆம் ஆண்டு மகாராஷ்டிராவின் ஆளுநராக நியமிக்கப்பட்டார். 1976 ஆம் ஆண்டு டிசம்பரில் மும்பையின் ராஜ் பவனில் ஆளுநராக இருந்த காலத்தில் இறந்தார்.
# அலி யவர் ஜங்

## விருது மற்றும் கவ்ரவம்

இவருக்கு 1959 மற்றும் 1977 ஆம் ஆண்டுகளில் இந்தியாவின் மிக உயர்ந்த விருதான பத்ம பூஷண் மற்றும் பத்ம விபூஷன் வழங்கப்பட்டது. மும்பையில் உள்ள வெஸ்டர்ன் எக்ஸ்பிரஸ் நெடுஞ்சாலை மற்றும் கேட்டல் ஊனமுற்றோருக்கான தேசிய நிறுவனம் ஆகியவைக்கு இவரின் பெயரிடப்பட்டுள்ளன.
# அலி யவர் ஜங்

## தனிப்பட்ட வாழ்க்கை

இவர் ஒரு பிரெஞ்சு பெண்மணி அலிஸ் இஃப்ரிக் என்பவரை முதலில் திருமணம் செய்துக்கொண்டார். ஆனால் இவருவர்களும் விவாகரத்து பெற்றன. இவர்களுக்கு பிறந்த பெண் பிள்ளை பில்கீஸ் ஐ. லத்தீப் ஆவார் . பில்கீஸின் கணவர் 10 வது விமானப்படைத் தலைவர் இத்ரிஸ் ஹசன் லத்தீப் ஆவார்.  
அலி பின்னர், ஜெஹ்ரா அலி யவர் ஜங் என்ற சமூக சேவையாளரை திருமணம் செய்துக்கொண்டார்.
# இலால்சந்த் இராச்சந்த்

**இலால்சந்த் இராச்சந்த் தோசி** (24 அக்டோபர் 1904 - 1993) வால்சந்த் குழுவின் வாரிசும், பிரபல தொழிலதிபரும், அற்க்காரியங்களில் ஈடுபட்டவரும், சமண சமூகத் தலைவருமாவார்.
# இலால்சந்த் இராச்சந்த்

## சுயசரிதை

இவர் தனது தந்தை இராச்சந்த் தோசியின் இரண்டாவது திருமணத்தின் மூலம் பிறந்த இளைய மகனாகவும், வால்சந்த் இராச்சந்தின் சகோதரரருமாவார். இவர் மகாராட்டிராவின் சோலாப்பூரில் குசராத்தி வம்சாவளியைச் சேர்ந்த ஒரு சமணக் குடும்பத்தில் பிறந்தார். குலாப்சந்த் இராச்சந்த், இரத்தன்சந்த் இராச்சந்த் ஆகிய இருவரும் இவரது சகோதரர் ஆவர்.  
புனேவின் டெக்கான் கல்லூரியில் இளங்கலை பட்டப்படிப்பை முடித்த இவர், நவம்பர் 12, 1926 இல் லண்டனில் உள்ள மத்திய கோவிலில் அனுமதிக்கப்பட்டார். ஆனால் 1928 நவம்பர் 8 அன்று பட்டியில் அழைக்கப்படாமல் விலகினார். இவர் சூன் 1931 இல் லலிதாபாய் என்பவரை மணந்தார். அவருடன் இவருக்கு மூன்று மகன்களும் ஒரு மகளும் இருந்தனர். சுதந்திரத்திற்குப் பிறகு, இவர் 1952 முதல் 1958 வரை மாநிலங்களவையின் உறுப்பினரானார் .
# இலால்சந்த் இராச்சந்த்

## விளையாட்டு

ஒரு விளையாட்டு ஆர்வலரான இவர் இந்திய துடுப்பாட்டச் சங்கம், வில்லிங்டன் விளையாட்டுக் கழகம் உள்ளிட்ட பல்வேறு ஒத்த நிறுவனங்களில் உறுப்பினராக இருந்தார். கூடுதலாக, இவர் ஒரு தீவிர குழிப்பந்தாட்ட வீரர். குழிப்பந்தாட்ட அணிக்காக டன்லப் கோப்பையை வென்ற இவர் டென்னிசு, பூப்பந்தாட்டம், பிரிட்ஜ் போன்ற விளையாட்டுகளை விளையாடுவதில் மகிழ்ந்தார். அவர் ஒரு வணிக விமான ஓட்டும் உரிமத்தையும் வைத்திருந்தார்.
# இலால்சந்த் இராச்சந்த்

## இறப்பு

இவர் 1993 அக்டோபரில் இறந்தார்.  
வால்சந்த் குழுமத்தால் நடத்தப்படும் பல்வேறு பள்ளிகள், கல்லூரிகள் மற்றும் மருத்துவமனைகளின் அறங்காவலராக இருந்தார்.
# இலால்சந்த் இராச்சந்த்

## விருதுகள்

வர்த்தகம் மற்றும் தொழில்துறையில் இவர் செய்த பங்களிப்புகளுக்காக 1992 ஆம் ஆண்டில் இந்திய அரசு இவருக்கு பத்மசிரீ விருதினை வழங்கியது.
# பாய் பரமானந்த்

**பாய் பரமானந்த்** (Bhai Parmanand) (4 நவம்பர் 1876 - 8 திசம்பர் 1947) இவர் ஓர் இந்து தேசியவாதியும், , இந்து மகாசபாவின் முக்கிய தலைவரும், ஆர்யா சமாஜத்தின் முன்னணி உறுப்பினருமாவார். மேலும் இவர், கதர் கட்சியின் நிறுவனர்களில் ஒருவராகவும் இருந்தார். 1908-09 ஆம் ஆண்டில், இவர் மத அடிப்படையில் இந்தியாவைப் பிரிப்பதை ஆதரித்தார். இந்தியாவில் இந்து மதத்தையும் இஸ்லாத்தையும் பின்பற்றுபவர்கள் இரண்டு வெவ்வேறு நாடுகளாக இருக்க வேண்டும் என அறிவித்தார். இவர் உருது மொழியில் பிரபலமான இலக்கியங்களை எழுதுவதில் நிபுணத்துவம் பெற்றிருந்தார். அதில் இந்துக்கள் இந்தியாவின் உண்மையான மகன்கள் என்றும் முஸ்லிம்கள் வெளியாட்கள் என்றும் வலியுறுத்தினார்.  
1915 ஆம் ஆண்டில், லாகூர் சதி வழக்கு தொடர்பாக இவர் பிரிட்டிசு அரசாங்கத்தால் கைது செய்யப்பட்டு இவருக்கு மரண தண்டனை விதிக்கப்பட்டது. பின்னர் இது ஆயுள் தண்டனையாக மாற்றப்பட்டது. இவர் 1920 வரை அந்தமான் தீவுகளிலுள்ள சிற்றறைச் சிறையில் அடைக்கப்பட்டு பின்னர் இவர் விடுவிக்கப்பட்டார். இவர் திசம்பர் 8, 1947 இல் மாரடைப்பால் இறந்தார்.  
இவர், இந்துக்களிடையே சாதி தடைகளை உடைப்பதற்காக 1922 இல் "ஜாட் பாட் டோரக் மண்டல்" என்ற சமூக அமைப்பை நிறுவினார்.லாகூரிலிருந்து இந்தி, உருது ஆகிய மொழிகளில் 'ஆகாஷ்வானி' என்ற வார இதழை வெளியிட்டார்.
# பாய் பரமானந்த்

## ஆரம்ப கால வாழ்க்கை

இவர், பஞ்சாபின் ஒரு முக்கிய குடும்பமான மொஹியால் சரஸ்வத் பிராமணக் குடும்பத்தில் பிறந்தார். இவரது தந்தை தாரா சந்த் மொஹியால் ஜீலம் மாவட்டத்தின் கரியாலாவிலிருந்து வந்து ஆர்யா சமாஜ இயக்கத்துடன் தீவிர மதப் பிரசாரகராக இருந்தார்.
# பாய் பரமானந்த்

## அரசியல் வாழ்க்கை

அக்டோபர் 1905 இல், இவர் தென்னாப்பிரிக்காவுக்குச் சென்று மகாத்மா காந்தியுடன் வேதங்களை பரப்புவதில் ஈடுபட்டார். கரிபியனிலுள்ள ஆர்யா சமாஜ இயக்கத்தின் மையமாக இருந்த இவர் 1910இல் கயானாவுக்குச் சென்றார்.  
சான் பிரான்சிஸ்கோவில் ஹர்தயாலுடன் மீண்டும் இணைவதற்கு முன்பு இவர் தென் அமெரிக்காவின் பல பிரிட்டிசு காலனிகளில் சுற்றுப்பயணம் செய்தார். இவர் கதர் கட்சியின் நிறுவனர் உறுப்பினர்களில் ஒருவராக இருந்தார். இவர் 1914 இல் போர்ட்லன்டிற்கு ஒரு பேச்சு சுற்றுப்பயணத்தில் ஹர்தயாலுடன் சென்றார். மேலும் கதர் கட்சிக்காக *தாரிக்-ஐ-ஹிந்த்* என்ற புத்தகத்தையும் எழுதினார். கதர் சதித்திட்டத்தின் ஒரு பகுதியாக இவர் இந்தியாவுக்குத் திரும்பினார். இவருடன் 5,000 கதரியக்கவாதிகளும் வந்ததாகக் கூறப்பட்டது. கதர் கிளர்ச்சியின் தலைவர்களில் ஒருவராக, பெசாவரில் கிளர்ச்சியை ஊக்குவிக்க இவர் அனுப்பப்பட்டார். இருப்பினும், முதல் லாகூர் சதி வழக்கு தொடர்பாக இவர் கைது செய்யப்பட்டு 1915 இல் மரண தண்டனை விதிக்கப்பட்டார். இந்த தண்டனை பின்னர் ஆயுள் தண்டனையாக மாற்றப்பட்டது, மேலும் இவர் அந்தமான் தீவுகளில் சிறையில் அடைக்கப்பட்டு 1920 வரை கடின உழைப்புக்கு உட்படுத்தப்பட்டார். அரசியல் கைதிகளை இப்படி கடுமையாக நடத்துவதை எதிர்த்து, இவர் இரண்டு மாதங்கள் உண்ணாவிரதம் இருந்தார். ஐக்கிய இராச்சியத்தின் ஐந்தாம் பேரரசர் ஜார்ஜ் , இவருக்கு பொது மன்னிப்பு வழங்கியதன் விளைவாக 1920 இல் இவர் விடுவிக்கப்பட்டார்.
# பாய் பரமானந்த்

## இந்தியப் பிரிவினை

1908-09 ஆம் ஆண்டில், இவர் மத அடிப்படையில் இந்தியாவைப் பிரிப்பதை ஆதரித்தார். இந்தியாவில் இந்து மதத்தையும் இஸ்லாத்தையும் பின்பற்றுபவர்கள் இரண்டு வெவ்வேறு நாடுகளில் வசிக்க வேண்டும் என இவர் அறிவித்தார். இரண்டு குறிப்பிட்ட பகுதிகளில் இந்துக்களையும், முஸ்லீம் மக்களையும் மொத்தமாக பரிமாறிக்கொள்ள இவர் அழைப்பு விடுத்தார். இதைப் பற்றி தனது சுயசரிதையில், இத்திட்டத்தைப்பற்றி விரிவாக எழுதியிருந்தார்.  
இது முஸ்லிம் லீக்கின் பாக்கித்தான் தீர்மானத்திற்கு மூன்று தசாப்தங்களுக்கு மேலாக இருந்தது.  
20 ஆம் நூற்றாண்டின் ஆரம்ப ஆண்டுகளில், இந்து சிறுபான்மையினரை மாகாணத்தில் உள்ள முஸ்லிம் பெரும்பான்மையினரிடமிருந்து காப்பாற்றுவதற்காக இவர் பஞ்சாப் மாகாணத்தின் ஒரு பகுதியையும் முன்மொழிந்தார்.  
இவர், ராஜ்நாராயண் பாசு, நபகோபால் மித்ரா, விநாயக் தாமோதர் சாவர்க்கர் ஆகியோருடன் மதம் என்பது மக்களைப் பற்றிய மிக அடிப்படையான விஷயம் என்று நம்பினர். தேசிய அடையாளம் என்பது மக்களின் நம்பிக்கையை அடிப்படையாகக் கொண்டது. எனவே, இந்துக்களும் முஸ்லிம்களும் இந்தியாவில் ஒன்றாக வாழ முடியாது என்றும் நம்பினார்.
# பாய் பரமானந்த்

## இறப்பு

இவர் 1947 திசம்பர் 8 அன்று மாரடைப்பால் இறந்தார். இவருக்கு பாய் மகாவீர் என்ற ஒரு மகன் இருந்தார். இவரது மகன் பாரதீய ஜனசங்கம், பாரதிய ஜனதா கட்சி ஆகியவற்றின் முக்கிய உறுப்பினராக இருந்தார்.
# பாய் பரமானந்த்

## மரபு

புது தில்லியில் ஒரு வணிக ஆய்வு நிறுவனத்திற்கும், கிழக்கு டெல்லியில் ஒரு பொதுப் பள்ளிக்கும்,டெல்லியில் ஒரு மருத்துவமனைக்கும் இவரது பெயரிடப்பட்டது.
<sup data-ve-ignore="true">&#x5B; *<span title="http://governor.mp.gov.in/mahavir.aspx (November 2012)">மேற்கோள் தேவை</span>* &#x5D;</sup>
# தன்சிங் தாப்பா

, கிழக்கு லடாக்]]  
**லெப்டினன்ட் கர்ணல் தன் சிங் தாப்பா** (**Lieutenant Colonel Dhan Singh Thapa**), PVC (10 எப்ரல் 19285 செப்டம்பர் 2005) இந்திய இராணுவத்தின் கோர்க்கா துப்பாக்கி ரெஜிமெண்டின் படை அதிகாரியும், பரம் வீர் சககர விருதாளரும் ஆவார்.  
1962 இந்திய-சீனப் போரின் போது, 21 அக்டோபர் 1962 அன்று கிழக்கு லடாக்கின் பாங்காங் ஏரிக்கு வடக்குப் பகுதியில் உள்ள சிரிஜாப் மற்றும் யூலா பகுதிகளை கைப்பற்றும் நோக்கில் வந்த சீனப்படையினர் முன்னேறி வந்தனர். அதுபோது பாங்காங் ஏரியின் வடக்ரையில் நிலை கொண்டிருந்த மேஜர் தன் சிங் தாப்பா தலைமையிலான கோர்க்கா ரெஜிமெண்டின் 8-வது துப்பாக்கிப் படையினரை, பெரும் ஆயுதங்களுடன் வந்த சீனப்படையினர் சுற்றி வளைத்து தாக்கிய போது, தன் சிங் தாப்பா தலைமையிலான படைகள், சீனப்படையினரை மூன்று முறை எதிர்த்துப் போராடினர். இறுதியில் சீனர்கள் டாங்குப்படைகளுடன் தாக்க வந்த போது, தன் சிங் தாப்பா தனது வீரர்களுடன், பதுங்கு குழிகளிலிருந்து வெளிவந்து, சீனர்களை கையால் தாக்கிக் கொன்றார். பின்னர் சீனர்கள் அவரை போர்க் கைதியாக சிறைபிடித்தனர். போரின் முடிவில் தன் சிங் தாப்பா விடுவிக்கப்பட்டார்.
போரின் போது தன் சிங் தாப்பா சீனர்களுக்கு எதிராக நடத்திய வீர தீரச் செயல்களை பாராட்டப்பட்டு, 1962-ஆம் ஆண்டில்பரம் வீர் சக்கரம் விருது வழங்கப்பட்டது
# தன்சிங் தாப்பா

## இதனையும் காண்க

- பரம் வீர் சக்கரம் விருது பெற்றவர்கள்
# சுபேதார் ஜோகீந்தர் சிங்

**சுபேதார் ஜோகீந்தர் சிங்* (**Joginder Singh Sahnan*'), PVC (28 செப்டம்பர் 1921 &ndash; 23 அக்டோபர் 1962), இந்திய இராணுவத்தின் சீக்கிய ரெஜிமெண்டில் சிப்பாயாகச் சேர்ந்து, பின் சுபேதார் எனும் இளநிலை அதிகாரியாக போரின் போது இறந்தவர். இரண்டாம் உலகப் போர், இந்திய-பாகிஸ்தான் போர், 1947 - 1948 மற்றும் 1962 இந்திய சீனப் போர்களில் பங்காற்றியவர்.  
1962-இல் இந்திய-சீனப் போரின் போது வட கிழக்கு எல்லைப்புற முகமையில் உள்ள பூம் லா கணவாயில் உள்ள ஒரு நிலையை, தனது தலைமையிலான குறைந்த படைகளுடன் காத்துக் கொண்டிருந்த போது, சீனப் படைகள் சரமாரியாக தாக்கினர். இறுதியில் சீனர்களிடம் போர்க் கைதியாக பிடிபடும் வரை, தனது நிலையை விட்டுக் கொடுக்காமல் தொடர்ந்து போராடினார். இந்திய-சீனப் போரில் காட்டிய வீரதீரச் செயல்களுக்காக இவருக்கு 1962-இல்
பரம் வீர் சக்கரம் விருது வழங்கப்பட்டது.
# சுபேதார் ஜோகீந்தர் சிங்

## இதனையும் காண்க

- பரம் வீர் சக்கரம் விருது பெற்றவர்கள்
# நலுகுளங்கர பூரம்

**நலுகுளங்கர பூரம்** (*Nalukulangara Pooram*) என்பது தென்னிந்திய மாநிலமான, கேரளத்தின், பிரபலமான கோயில் திருவிழா ஆகும்.. ஒவ்வொரு ஆண்டும் ஆலப்புழா மாவட்டத்தில் உள்ள நாலுகுலங்கரா மகா தேவி கோயிலில் மலையாள நாட்காட்டி மாதமான 'மகரம்' நாளில் 'பூரம்' (மலையாளம்: പൂരം) அன்று நடைபெறுகிறது. பூரம் நட்சத்திரத்துடன் சந்திரன் உதிக்கும் நாள் 'பூரம்' நாள் ஆகும். மக்கள் எந்த சமய வேறுபாடும் இல்லாமல் பூரம் விழாவைக் கொண்டாடுகிறார்கள். தெரு வியாபாரிகளுக்கு இது ஒரு நல்ல நேரம்.
# பைலியம் பிலோபாட்டம்

**பைலியம் பிலோபாட்டம்** (*Phyllium bilobatum*) என்பது இலைப் பூச்சிக் குடும்பமான பிலிடேவில் உள்ள ஓர் சிற்றினமாகும். இது பிலிப்பீன்சு மற்றும் மலேசியா பகுதிகளில் காணப்படுகிறது. இந்த சிற்றினத்தினை முதல் முதலாக 1843ல் இங்கிலாந்து விலங்கியலாளர் ஜார்ஜ் ராபர்ட் கிரே விவரித்து *பைலியம் பிலோபாட்டம்* எனப்பெயரிட்டார். *பைலியம்* பேரினத்தின் கீழ் துணைப்பேரினமான *பைலியம்* வைக்கப்பட்டது. *பைலியம்* பேரினத்தில் கீழ் உள்ள மற்றொரு துணைப்பேரினம் *புல்சிரிப்பைலியம்* ஆகும். பிலிப்பைன்சில் கண்டுபிடிக்கப்பட்ட பெண் பூச்சி ஒன்றின் ஒற்றை மாதிரியானது இயற்கை வரலாற்று அருங்காட்சியகம், லண்டனில் காட்சிக்கு வைக்கப்பட்டுள்ளது. அங்கு கிரே இதனைப் பூச்சிகளின் கீழ் வகைப்படுத்தியுள்ளார்.
# பைலியம் பிலோபாட்டம்

## பரவல்

*பைலியம் பிலோபேட்டம்* பிலிப்பைன்ஸ் மற்றும் மலேசியாவில் காணப்படுகிறது. ஆனால் மலேசியப் பதிவுகளில் பிற இனமாக அறியப்படுகிறது.
# பைலியம் பிலோபாட்டம்

## விளக்கம்

*பைலியம் பிலோபாட்டம்* சுமார் நீளம் வரை வளரும் பூச்சியாகும். மற்ற இலைப் பூச்சிகளைப் போலவே இதுவும் உருமறைப்பில் இலைபோல் தோற்றமளிக்கின்றது. பொதுவாக நிறம் பச்சை நிறத்தில் உள்ளது. இறக்கைகள் அடர் நிற கோடுகள் போன்று இலையின் நரம்புகளை ஒத்ததாக அமைக்கப்பட்டிருக்கும். கை கால்கள் பெரிய விளிம்புகள் அல்லது மடல் போன்ற நீட்டிப்புகளைக் கொண்டுள்ளன. ஆணின் உடல் மெல்லியதாக இருக்கும். பெண்ணின் உடல் அகன்று காணப்படும். ஒற்றை இணை இறக்கைகள் பூச்சியின் முதுகில் தட்டையாக உள்ளன. மேலும் வயது முதிர்ந்த ஆண் பூச்சி மட்டுமே பறக்கவல்லது. பெண்ணின் அடிவயிறானது மார்பு பகுதியில் இணையும் இடத்தில் குறுகலாகக் காணப்படும். இரண்டாவது மற்றும் மூன்றாவது கண்டங்கள் முன்னால் இருப்பதை விட அகலமாகவும், நான்காவது மற்றும் ஐந்தாவது கண்டங்கள் குறுகலாகவும் இருக்கும். ஆறாவது மற்றும் ஏழாவது பகுதிகள் மடிப்புகளுடன் காணப்படும். மீதமுள்ள பகுதிகள் குறுகி அடிவயிற்றின் முனைவரைக் காணப்படும். முதல் இணைக் கால்களில் தொடை எலும்பு முன்புறமும் பின்புறமும் ஓர் விளிம்புப் பட்டையினைக் கொண்டுள்ளது. இப்பட்டையின் வெளிப்புறம் பல்வரிசையுடனும் உள் பக்கம் மென்மையாகவும் காணப்படும். கால் எலும்பின் முட்டியிலும் பட்டைக் காணப்படும். இரண்டாவது மற்றும் மூன்றாவது இணைக் கால்களிலும் பட்டைகள் உள்ளன.
# பைலியம் பிலோபாட்டம்

## சூழலியல்

இலைப் பூச்சியானது தாவர உண்ணி வகையைச் சார்ந்தது. இது மரங்கள் மற்றும் புதர்களின் உள்ள இலைகளை உண்ணுகின்றது. இவை ஹெமிமெட்டாபொலஸ் எனப்படும் குறை உருமாற்ற முறையில் வளர்கின்றன. முட்டை பொரித்தவுடன் முட்டையிலிருந்து நிம்ஃப் எனப்படும் இளம் உயிரி தோன்றுகிறது. இது பலமுறை தோலுரித்து முதிர் உயிரியாக மாறுகிறது. இளம் உயிரிகள் வாடிய மற்றும் காய்ந்த இலைகளின் அடியில் மறைந்து காணப்படும். இளம் உயிரியானது காய்ந்த இலைகளின் நிறத்தினை ஒத்தே காணப்படுகிறது. ஆண் பெண் பூச்சிகளின் முன் மார்பு கண்டத்தில் ஒருவித துர்நாற்றம் தரக்கூடிய சுரப்பினை சுரக்கின்ற சுரப்பிகள் உள்ளன. இந்த பூச்சிக்கு ஏதாவது தொந்தரவு ஏற்படும்போது விரும்பத்தகாத வாசனையான தற்காப்பு சுரப்பிகள் சுரக்கும் சுரப்பின் மூலம் ஏற்படுத்துகின்றன.
# நவகோபால் மித்ரா

**நவகோபால் மித்ரா** (Nabagopal Mitra) ( 1840– 9 பிப்ரவரி, 1894) இவர் ஓர் இந்திய நாடக ஆசிரியரும், கவிஞரும், கட்டுரையாளரும், தேசபக்தரும், இந்து தேசியவாதத்தின் நிறுவன பிதாக்களில் ஒருவருமாவார். இந்து தேசியவாதத்தின் தோற்றத்தின் பின்னணியில் உள்ள முன்னோடி நிறுவனமான இந்து மேளாவை ( இராஜ்நாராயண பாசு திறந்து வைத்தார்) நிறுவினார். இவர் தேசிய அச்சகம், தேசியப் பத்திரிக்கை, தேசியச் சங்கம், தேசியப் பள்ளி, தேசிய அரங்கம், தேசியக் கடை, தேசிய ஜிம்னாசியம், தேசிய சர்க்கஸ் ஆகியவற்றை நிறுவினார். இதன் காரணமாக 'தேசிய மித்ரா' என்ற பெயரைப் பெற்றார்.
# நவகோபால் மித்ரா

## ஆரம்பகால வாழ்க்கை

கொல்கத்தாவின் கார்ன்வாலிசு தெருவுக்கு அருகிலுள்ள சங்கர் கோசு லேன் என்ற இடத்தில் வசிக்கும் பெங்காலி இந்து கயஸ்தா குடும்பத்தில் இவர் பிறந்தார். பிறந்த ஆண்டு சர்ச்சைக்குரியது. இவர் 1840 இல் பிறந்தார் என்று பெரும்பாலான வரலாற்றாசிரியர்கள் ஒப்புக் கொண்டாலும், சில ஆதாரங்களில் இவரது பிறந்த ஆண்டு 1841 ஆக பதிவு செய்யப்பட்டுள்ளது. இவரது ஆரம்ப நாட்களிலிருந்து இவர் தாகூர் குடும்பத்துடன் மிகவும் நெருக்கமாக இருந்தார். சத்யேந்திரநாத் தாகூர், கனேந்திரநாத் தாகூர் ஆகியோர் இந்து பள்ளியில் இவரது வகுப்பு தோழர்கள். படிப்படியாக இவர் ஆதி பிரம்ம சமாஜம், தத்வபோதினி சபை போன்றவற்றின் தலைவரான மகரிஷி தேவேந்திரநாத் தாகூரின் நெருங்கிய கூட்டாளியானார். கேசவ சந்திர செனின் தீவிர சீர்திருத்தவாத நிலைப்பாட்டுடன் ஒப்பிடுகையில் மகரிஷி தேவேந்திரநாத் கண்ணோட்டத்தில் பழமைவாதமாக இருந்தார். கேசவ செனின் தத்துவம் உலகளாவியவாதத்தில் வேரூன்றியிருந்தாலும், மகரிஷி தேவேத்ரநாத் ஒரு தேசியவாத கண்ணோட்டத்தில் சீர்திருத்தங்களை நம்பினார். மகரிஷி தேவேந்திரநாத்தின் சிந்தனையால் இவர் பெரிதும் செல்வாக்கு பெற்றிருந்தார்.
# நவகோபால் மித்ரா

## தொழில்

இவர், ஒற்றுமையை தேசியவாதத்தின் அடிப்படை அளவுகோலாகக் கருதினார். மேலும் இந்துக்களுக்கு தேசிய ஒற்றுமையின் அடிப்படை இந்து மதமாக இருந்தது . இந்து தேசத்தின் வரையறையையும் இவர் முயற்சித்தார். இவரைப் பொறுத்தவரை, "இந்து தேசியம் .. வங்காளத்துடன் மட்டுமல்ல. இது இந்துஸ்தானின் நீளம் மற்றும் அகலம் முழுவதும் இந்து பெயர்கள் மற்றும் இந்து மதங்கள் அனைத்தையும் தழுவுகிறது; புவியியல் நிலை அல்லது மொழி ஒரு இயலாமை என்று கருதப்படவில்லை. இந்துக்கள் ஒரு மத தேசமாக இருக்க வேண்டும். "
# நவகோபால் மித்ரா

## தொழில்

### தேசியப் பத்திரிக்கை

1867 ஆம் ஆண்டில், இவர் தேசியப் பத்திரிக்கை என்ற ஆங்கில வார இதழைத் தொடங்கினார். இதற்கு மகரிஷி தேபேந்திரநாத் தாகூர் நிதியளித்தார். தலைமை ஆசிரியராக இருந்தபோதும், இவர் தனது கட்டுரைகளில் இலக்கணப்படி சரியான ஆங்கிலத்தைப் பயன்படுத்தவில்லை. யாராவது ஏதேனும் இலக்கணப் பிழையைச் சுட்டிக்காட்டினால், ஆங்கிலம் தனது தாய்மொழி அல்ல என்பதால், தனது கட்டுரையில் ஏதேனும் இலக்கணத் தவறுகள் இருந்தால் எந்தத் தீங்கும் இல்லை என்று விளக்கி அதை நியாயப்படுத்தினார். இவரைப் பொறுத்தவரை, ஒருவர் இலக்கணப்படி சரியாக இல்லாவிட்டாலும், ஆங்கிலத்தில் தன்னை வெளிப்படுத்த முடிந்தால் போதும். ஒடுக்குமுறையாளர்களின் மொழி மீதான இவரது அவமதிப்பும், விமர்சனமும், முக்கியமாக இவரது வழிகாட்டியான மகரிஷி தேபேந்திரநாத் தாகூரிடமிருந்து பெறப்பட்ட ஒரு பண்பு, ஊடகங்களில் பிரதிபலிக்க வேண்டியிருந்தது, மேலும் அது வாராந்திர தொடங்கப்பட்டபோது மொழியைத் தேர்ந்தெடுப்பதில் முக்கிய தீர்மானிக்கும் காரணியாக இருந்தது.
# நவகோபால் மித்ரா

## தொழில்

### இந்து மேளா

1867 ஆம் ஆண்டில், தேசிய அறிக்கை, வங்காளத்தின் படித்த பூர்வீக மக்களிடையே தேசிய உணர்வை மேம்படுத்துவதற்கான ஒரு சங்கத்தின் அறிக்கை இராஜ்நாராயண பாசு வெளியிட்டார். இந்த கையேட்டால் ஈர்க்கப்பட்ட இவர் 1867 இல் இந்து மேளா, தேசிய சங்கம் ஆகியவற்றை நிறுவினார். மேளா முதலில் ஜாதியா மேளா என்று அழைக்கப்பட்டது.  
ஜோதிரிந்திரநாத் தாகூரை இந்து மேளாவில் அவர் இயற்றிய கவிதைகளை ஓதுமாறு கேட்டுக்கொண்டார். இளம் நரேந்திரநாத் இந்து மேளாவிற்கு அடிக்கடி வந்து செல்வார்.
# நவகோபால் மித்ரா

## தொழில்

### தேசிய ஜிம்னாசியம்

இந்து மேளாவில், ஜிம்னாஸ்டிக்ஸ் , மல்யுத்தம் போன்ற பிற பாரம்பரிய விளையாட்டுகளுக்கு இவர் அதிக முக்கியத்துவம் கொடுத்தார். 1868 ஆம் ஆண்டில், இவர் தனது சொந்த இல்லத்தில் ஒரு ஜிம்னாஸ்டிக் பள்ளியைத் திறந்தார். அதற்கு இவர் தேசிய ஜிம்னாசியம் என்று பெயரிட்டார். இது மிகவும் பிரபலமானதாக இருந்தது. மேலும், சில ஆண்டுகளில் பள்ளி பல உடற்கல்வி ஆசிரியர்களை உருவாக்கியது. 1870 களின் முற்பகுதியில் வங்காளத்தின் துணைநிலை ஆளுநர் ஜார்ஜ் காம்ப்பெல் ஒரு புதிய கல்விக் கொள்கையை வகுத்தார். இந்த புதிய முறையின்படி, அரசுப் பள்ளிகளிலும், கல்லூரிகளிலும் ஐரோப்பிய பாணி உடற்பயிற்சி கூடங்கள் அமைக்கப்பட்டன. இந்துக் கல்லூரியின் உடற்பயிற்சி கூடத்தில் இணையான பார்கள், கிடைமட்டச் சட்டம், ட்ரேபீஸ் போன்றவை இருந்தன. இவரது மூத்த மருமகன் அங்கு பயிற்றுவிப்பாளராக இருந்தார். ஐரோப்பிய உபகரணங்களின் பயனையும், அவசியத்தையும் உணர்ந்த மித்ரா, அவற்றை இந்திய மரபுக்குள் ஒருங்கிணைக்க முயன்றார். எனவே, தேசிய ஜிம்னாசியத்தில், உடல் பயிற்சிகள், மல்யுத்தம், வாள் சண்டை மற்றும் குச்சி கையாளுதல் ஆகியவற்றிற்கு அதிக முக்கியத்துவம் கொடுக்கப்பட்டிருந்தாலும், படிப்படியாக நவீன உபகரணங்கள் பார்கள் ,ட்ரேபீஸ் போன்றவை அறிமுகப்படுத்தப்பட்டன. ஐரோப்பிய பாணி ஜிம்னாஸ்டிக்ஸில் பெங்காலி இந்து மாணவர்களுக்கு பயிற்சி அளிக்க மித்ரா ஒரு பிரிட்டிசு பயிற்சியாளரை நியமித்தார்.  
உடல் பயிற்சி தவிர, இந்தியாவின் எதிர்கால தலைவர்களுக்கு தேசியவாதத்தின் முதல் படிப்பினைகளை வழங்குவதற்கும் இந்த நிறுவனம் முக்கியப் பங்கு வகித்தது. அவர்களில் முதன்மையானவர் பிபின் சந்திர பால், சுந்தரி மோகன் தாசு, ராஜ் சந்திர சவுத்ரி போன்றவர்கள். சுவாமி விவேகானந்தரும் தனது ஆரம்ப வாழ்க்கையில் தேசிய ஜிம்னாசியத்தில் சேர்ந்தார். ஒருமுறை ஒரு பிரிட்டிசு மாலுமி ஜிம்மில் கவிழ்ந்த ட்ரெபீஸின் கம்பத்தால் தாக்கப்பட்டு மயக்கமடைந்தார். பார்வையாளர்களில் பலர் தப்பி ஓடிவிட்டனர். ஆனால் இளம் நரேந்திரநாத் மற்றும் அவரது நண்பர்கள் தைரியம் கொண்டு மாலுமிக்கு புத்துயிர் அளிக்கும் வரை சில நாட்கள் கவனித்தௌ வந்தனர்.
# நவகோபால் மித்ரா

## தொழில்

### தேசியப் பள்ளி

1872 ஆம் ஆண்டில், மித்ரா கொல்கத்தா பயிற்சி அகாடமியின் வளாகத்தில் 13, கார்ன்வாலிஸ் தெருவில் தேசியப் பள்ளியை நிறுவினார். சாகுபடி கலை, இசை மற்றும் உடல் பயிற்சிக்காக இந்த நிறுவனம் அமைக்கப்பட்டது. பாடநெறிகளில் வரைதல், வடிவழகு, வடிவியல் வரைதல், கட்டடக்கலை வரைதல், பொறியியல் மற்றும் கணக்கெடுப்பு ஆகியவை அடங்கும். பீடத்தில் கலை பாடத்திட்டத்தின் தலைமை ஆசிரியர் சியாமச்சரண் சிறீமானி மற்றும் இந்தியாவின் முதல் கலை இதழான சில்ப புஷ்பாஞ்சலியின் நிறுவனர் காளிதாஸ் பால் ஆகியோரும் அடங்குவர் .
# நவகோபால் மித்ரா

## தொழில்

### தேசிய அரங்கம்

1872 ஆம் ஆண்டில் தேசிய அரங்கம் உருவாவதற்குப் பின்னால் நபகோபால் மித்ரா முக்கியப் பங்கு வகித்தார். தேசிய அரங்கம் என்ற பெயரை முதலில் மித்ரா பரிந்துரைத்தார். திசம்பர் 7, 1873 அன்று இந்த குழு தங்களது முதல் நாடகமான நில்தார்பன் நிகழ்ச்சியை நடத்தியது. இந்த அரங்கத்தை 'தேசிய முக்கியத்துவம் வாய்ந்த நிகழ்வு' என்று மித்ரா தேசிய தாளில் பாராட்டினார்.
# நவகோபால் மித்ரா

## தொழில்

### தேசிய சர்க்கஸ்

மித்ரா 1881 ஆம் ஆண்டு சூன் மாதம் 10-2, கார்ன்வாலிஸ் தெருவில் தேசிய சர்க்கஸை நிறுவினார். மித்ரா தனது முழு சொத்துக்களையும் முன்னோடி தேசிய நிறுவனங்களை நிறுவ பயன்படுத்தினார். இறுதியாக இவர் இந்தியாவில் அக்ரோபாட்டிக்ஸ், ஜிம்னாஸ்டிக்ஸ் மற்றும் இயற்பியல் கலாச்சாரத்தை பரப்பிய முன்னோடி நிறுவனமான நேஷனல் சர்க்கஸுக்கு பணம் திரட்டுவதற்காக தனது இல்லத்தை அடமானம் வைத்தார் . மேலும், பிரியநாத் போஸ் நிறுவிய மிகவும் புகழ்பெற்ற மற்றும் வெற்றிகரமான 'கிரேட் வங்காள சர்க்கஸின்' முன்னோடியாக செயல்பட்டார். முன்னோடி பலூனிஸ்ட் மற்றும் பாராசூட்டிஸ்ட் ராம் சந்திர சாட்டர்ஜி, தேசிய சர்க்கஸில் அக்ரோபாட்டாக தனது வாழ்க்கையைத் தொடங்கினார்.
# அலெக்சாண்டிரா டட்டாரியோ

**அலெக்சாண்டிரா அன்னா டட்டாரியோ (ஆங்கிலம்: Alexandra Anna Daddario)** (பிறப்பு மார்ச்சு 16, 1986) ஒரு ஐக்கிய அமெரிக்கத் திரைப்பட நடிகை ஆவார். *சான் ஆன்ட்ரியாஸ்* (2015), பேவாட்சு (2017), *டெக்சாஸ் செயின்ஸா* போன்ற திரைப்படங்களில் நடித்துள்ளார்.
# அலெக்சாண்டிரா டட்டாரியோ

## நடித்த திரைப்படங்கள்

இவர் நடித்த திரைப்படங்களில் சில
| ஆண்டு | திரைப்படம் | கதாப்பாத்திரம் | குறிப்புகள் |
| --- | --- | --- | --- |
| 2005 | *த சுகுவிட் அண்ட் த வேல்* | அழகான பெண் |  |
| 2006 | *தி ஹாட்டஸ்டு ஸ்டேட்* | கிம் |  |
| *பிட்சு* | அலெக்சு | குறுந்திரைப்படம் |  |
| 2013 | *பெர்சி சாக்சன்: சீ ஆஃப் மான்சுடர்ஸ்* | ஆன்னபெத் |  |
| *டெக்சாஸ் செயின்ஸா 3டி* | ஹெதர் மில்லர் |  |  |
| 2015 | *சான் ஆன்ட்ரியாஸ்* | பிளேக் கெயின்சு |  |
| 2017 | *பேவாட்சு* |  |  |
# பனம்பாக்கம்

**பனம்பாக்கம்** என்பது இந்தியாவின் தமிழ்நாட்டின் திருவள்ளூர் மாவட்டத்தில் அமைந்துள்ள கிராமம் ஆகும். இந்த கிராமம் சென்னையின் புறப்பகுதியில் அமைந்துள்ளது. இதன் அருகில் சுமார் 12 கிலோ மீட்டர் தொலைவில் திருவள்ளூர் நகரம் அமைந்துள்ளது. இந்த கிராமத்தில் முக்கியத் தொழிலாக விவசாயம் உள்ளது.
# பனம்பாக்கம்

## தொடர்பு

இந்த கிராமம் திருவள்ளூர் மற்றும் அரக்கோணத்திற்கு இடையே அமைந்துள்ளது. செஞ்சி பணம்பாக்கம் இரயில் நிலையத்தின் மூலம் இவ்வூர் சென்னை புறநகர் இருப்புவழியில் இணைக்கப்பட்டுள்ளது.  
இந்த ஊரின் முக்கிய போக்குவரத்து தொடர்பாக இரயில்வே உள்ளது. இது சென்னை - அரக்கோணம் புறநகர் ரயில் பாதை தடத்தில் அமைந்துள்ளது. இங்கிருந்து சென்னை சென்ட்ரல் இரயில் நிலையத்தினை அடைய சுமார் 90 நிமிடங்கள் பயணம் செய்யவேண்டும். இந்த கிராமம் புறநகர் இரயில் மூலம் சென்னை சென்ட்ரல், சென்னை கடற்கரை, வேளச்சேரி, பெரம்பூர், ஆவடி, அம்பத்தூர், திருவள்ளூர், அரக்கோணம் ஆகிய பகுதிகளுடன் இணைக்கப்பட்டுள்ளது.
# பனம்பாக்கம்

## மக்கட்தொகை

2011ஆம் ஆண்டு கணக்கெடுப்பின் படி இந்த ஊரானது 365.34 ஹெக்டேர் நிலப்பரப்பில் அமைந்துள்ளது. இந்த ஊரின் மொத்த மக்கட்தொகை 915 ஆகும். இதி 466 பேர் ஆண்களாவர்; 449 பெண்களாவர்.
# மங்கு ராம் முகோவலியா

**பாபு மங்கு ராம் சௌத்ரி** என்று பிரபலமாக அறியப்பட்ட **மங்கு ராம்** (Mangu Ram) (1886 சனவரி 14 - 1980 ஏப்ரல் 22) இவர் ஓர் இந்திய சுதந்திர போராட்ட வீரரும், பஞ்சாபின் அரசியல்வாதியும், கதர் கட்சியின் நிறுவன உறுப்பினர்களில் ஒருவராகவும் இருந்தார்.  
1909 ஆம் ஆண்டில், இவர் அமெரிக்காவுக்கு குடிபெயர்ந்தார். அங்கு கதர் கட்சியுடன் தொடர்பு கொண்டிருந்தார். 1925 இல் இவர் இந்தியாவுக்குத் திரும்பியதும், தாழ்த்தப்பட்ட மக்களின் தலைவரானார். அவர்களை ஒடுக்கிய தீண்டாமை முறைக்கு எதிராக அவர்களை ஒழுங்கமைத்தார். தீண்டத்தகாதவர்களுக்கு சமத்துவத்தை அடைய அர்ப்பணிக்கப்பட்ட ஒரு அமைப்பான ஆத்-தர்மி இயக்கத்தின் அஸ்திவாரத்தில் இவர் முக்கியப் பங்கு வகித்தார். இவர் 1946 இல் பஞ்சாப் சட்டமன்றத்தில் தேர்ந்தெடுக்கப்பட்டார். 1972 ஆம் ஆண்டில் ஓய்வூதியமும், இந்திய சுதந்திரத்தில் தனது பணிக்காக பிரதமர் இந்திரா காந்தியிடமிருந்து ஒரு விருதும் பெற்றார்.
# மங்கு ராம் முகோவலியா

## தனிப்பட்ட வாழ்க்கை

பிரிட்டிசு இந்தியாவின் பஞ்சாப் மாகாணம், ஹோசியார்பூர் மாவட்டம், முகோவால் கிராமத்தில் உள்ள சாமர் குடும்பத்தில் ஹர்மன் தாஸ் மற்றும் அட்ரிக்கு முகோவாலியா பிறந்தார். இவரது தந்தை ஹர்மன் தாஸ் பாரம்பரிய சாமர் சாதியின் தொழிலான தோல் பதனிடும் பணியை மேற்கொண்டுவந்தார். இவருக்கு மூன்று வயதாக இருந்தபோது இவரது தாயார் ஆத்ரி இறந்தார். ஹர்மன் தாஸ் தனது வாழ்க்கையின் ஒவ்வொரு அடியிலும் பாகுபாட்டை எதிர்கொண்டார். இதனால் தனது மகனும் அதே பிரச்சினைகளை எதிர்கொள்வதை விரும்பவில்லை, ஆரம்பக் கல்விக்காக பள்ளியில் சேர்த்தார்.
# மங்கு ராம் முகோவலியா

## கல்வி

ஆரம்பத்தில் இவருக்கு ஒரு கிராமத்து துறவி (சாது) ஏழு வயது வரை கற்பித்தார். இவர் முகோவால் பகுதியிலும், தேராதூனில் உள்ள பள்ளிகளிலும் பயின்றார். பெரும்பாலான பள்ளிகளில் இவர் மட்டுமே தலித் மாணவர். இவர் வகுப்பறையின் பின்புறம் அல்லது தனி அறையில் கூட உட்கார வேண்டிய கட்டாயம் ஏற்பட்டது. திறந்த கதவு வழியாகவே பாடங்களைக் கேட்க வேண்டியிருந்தது. இவர் பஜ்வாராவில் உயர்நிலைப் பள்ளியில் படித்தபோது, இவர் கட்டிடத்திற்கு வெளியே தங்க வேண்டிய கட்டாயம் ஏற்பட்டது. ஜன்னல்கள் வழியாக வகுப்புகளைக் கவனிக்க வேண்டியிருந்தது. ஒருமுறை இவர் ஒரு கனமான ஆலங்கட்டி மழையின் போது உள்ளே வந்தபோது, பிராமண ஆசிரியர் இவரை அடித்து, அவரது முன்னிலையில் "மாசுபடுத்திய" வகுப்பறை தளவாடங்கள் அனைத்தையும், மழையில் வெளியே சுத்தமாகக் கழுவ வேண்டும் என்றார். ஆயினும்கூட, ஒரு சிறந்த மாணவரான, இவர் தொடக்கப்பள்ளியில் தனது வகுப்பில் மூன்றாம் இடத்தைப் பிடித்தார். மற்ற மாணவர்கள் பட்வாரிகளாக (கிராம சாதனை படைத்தவர்) ஆகவோ அல்லது உயர் கல்வியைப் பெறவோ ஊக்குவிக்கப்பட்டாலும், இவர் பள்ளியை விட்டு வெளியேறவும், தனது தந்தைக்கு மிகவும் சரியான "சாமர் பணியில்" உதவவும் ஊக்குவிக்கப்பட்டார்.
# மங்கு ராம் முகோவலியா

## ஆத் தர்மி இயக்கம்

1925 ஆம் ஆண்டில், அமெரிக்காவிலிருந்து திரும்பிய பிறகு, இவர் தனது சொந்த கிராமமான முகோவாலில் உள்ள ஒரு தொடக்கப் பள்ளியில் கற்பிக்கத் தொடங்கினார். அதற்கு இவர் ஆத் தர்மப் பள்ளி என்று பெயரிட்டார். ஆத் தர்ம இயக்கத்தை முறையாக ஆரம்பித்த கூட்டத்தை இவர் முதன்முதலில் படித்த அதே பள்ளிதான். இயக்கத்தை நிறுவுவது என்பது பிராமண சமுதாயத்திற்கு எதிரான குரலாக இருந்தது. இது தலித்துகளை சமூக கட்டமைப்பின் அடிப்பகுதியில் வைத்தது. சாதி நிறைந்த சமுதாயத்தில் சமத்துவத்தை அடைவதற்கு தலித்துகளின் மகத்தான நடவடிக்கை இது. ஆத் தர்ம இயக்கம் மூலம், இவர் வட இந்தியாவில் தலித் இயக்கத்திற்கு முன்னோடியாக இருந்தார்.  
மக்களிடையே விழிப்புணர்வை ஏற்படுத்துவதில் இவர் குறிப்பிடத்தக்க வகையில் வெற்றி பெற்றார். இவரது பாதை சிரமங்களால் சூழப்பட்டிருந்தது. மேலும் இவர் முரண்பாடுகள் மற்றும் முயற்சிக்கும் சூழ்நிலைகளுக்கு எதிராக செயல்பட வேண்டியிருந்தது. இவர் கொண்டு வந்த செய்தி புதியதாகவும், ஊக்கமளிப்பதாகவும் இருந்தது. தீண்டத்தகாதவர்களை தட்டி எழுப்புவதை நோக்கமாகக் கொண்டிருந்து. ஆயிரக்கணக்கான ஆண்டுகளாக அவர்கள் வாழ்ந்து வந்த விரோத தாக்கங்களால் அவர்கள் தங்களை உண்மையாக மறந்துவிட்டதால், தங்களை அறிந்து கொள்ளவும், உணரவும் இந்த செய்தி அவர்களை அழைத்தது. இது நலிந்த மக்களின் கற்பனையையும் இதயங்களையும் ஈர்த்தது, விரைவில் இவர் அவர்களின் வீட்டுப் பெயராக மாறினார்.
# மங்கு ராம் முகோவலியா

## இறப்பு

22 ஏப்ரல் 1980 அன்று இவர் இறந்தார்.
# ஆத் தர்மி

**ஆத்-தர்மி** (Ad-Dharmi) என்பது சாமர் விவசாயத் தொழிலாளர்களின் தலித் பட்டியல் சாதி ஆகும். இது முக்கியமாக இந்தியாவில் பஞ்சாப் மாநிலத்தில் காணப்படுகிறது. இன்றைய நிலவரப்படி, இவர்களுக்கு கல்வித்துறையிலும், அரசு வேலைகளிலும் இட ஒதுக்கீடு பெற உரிமை உண்டு. ஏனெனில் இவர்கள் ஒரு பட்டியல் சாதியினராக அங்கீகரிக்கப்படுகிறார்கள். பஞ்சாபில் மொத்த தலித் மக்களில் 14.9% ஆதி தர்மிகள் உள்ளனர்.
# ஆத் தர்மி

## தோற்றம்

தமிழ்நாட்டின் ஆதி திராவிட இயக்கம் போன்ற ஒரு தனித்துவமான மத அடையாளத்தைப் பெறுவதற்காக 1920களில் ஆத்-தர்ம இயக்கம் தொடங்கப்பட்டது. ஆத்- தர்ம இயக்கத்தின் நிறுவனர் மங்கு ராம் முகோவலியா (கதர் கட்சியின் நிறுவன உறுப்பினர்), மாஸ்டர் குர்பந்தா சிங் ( காங்கிரஸ் மூத்த தலைவர்) பி.எல். கெர்ரா மற்றும் அமைப்பின் செயலாளராக இருந்த பண்டிட் ஹரி ராம் (பண்டோரி பிபி) ஆகியோரும் இருந்தனர்.  
இந்த இயக்கம் 13 ஆம் நூற்றாண்டின் பக்தி இயக்கத் துறவியான ரவிதாசரை அவர்களின் ஆன்மீக குருவாகவும், தனி சடங்கு மரபுகளுக்காக ஒரு புனித நூலாக ஆத் பார்காஷையும் கொண்டுள்ளது. 1925 ஆம் ஆண்டில் ஆங்கிலேயர்கள் இந்தியாவை ஆண்டபோது ஒரு நம்பிக்கை இருந்ததால் ஆத் தர்மி தலித்துகள் ஒன்றினைந்தனர்.  
1931 ஆம் ஆண்டு மக்கள்தொகை கணக்கெடுப்பில், 450,000 க்கும் அதிகமானோர் ஆத் தர்ம (அல்லது அசல் மதம் ) என்று அழைக்கப்படும் புதிய பூர்வீக நம்பிக்கையின் உறுப்பினர்களாக தங்களை பதிவு செய்தனர். ஆனால் இந்த நம்பிக்கையும் இயக்கமும் இந்தியாவின் சுதந்திரத்திற்குப் பிறகு மறைந்து போனது. ஏனெனில் அதன் தலைவர் மாநில அரசியலில் பெருமளவில் குவிந்ததால், இந்து, சீக்கிய, பௌத்த சமூகங்களிலிருந்து குறைந்த சாதியினருக்கு மட்டுமே அரசாங்கத்தின் இடஒதுக்கீடு கொள்கை இருந்தது.  
ஆத் தர்மிகளின் குலங்களில் - பதான், பெய்ன்கள், படோய், பட்டி, கமோரி, ஹீர், கதனா, மெஹ்மி, புண்ட்வால், சித்து, சௌகான், பங்கர், கஜ்லா, சம்பர் மற்றும் காலர் ஆகியோர் அடங்குவர்.
# ஆத் தர்மி

## தற்போதைய சூழ்நிலைகள்

ஆத் தர்மிகள் குரு ரவிதாசரின் ( இப்போது ரவிதாசிய மதம் ) பின்பற்றுபவர்களாக இருந்தாலும், சீக்கிய மதத்தின் கூறுகளையும் இணைத்துக்கொள்கிறார்கள், ஏனெனில் இவர்கள் குரு கிரந்த் சாகிப்பை தங்கள் மத உரையாக கருதுகின்றனர். ஆனால் வியன்னாவில் ராமானந்தா தாசைக் கொன்ற பிறகு இவர்கள் நிறையத் துண்டாடப்பட்டதுடன், இவர்கள் தனித்தனி அமிர்த்பானி மற்றும் பழக்க வழக்கங்களை உருவாக்கினர்.  
இவர்களின் ஒவ்வொரு குடியேற்றத்திலும் ஒரு குருத்வாராக்களும், ரவிதாச பவான்கள் உள்ளனர். அவை வழிபாட்டு மையமாகவும் சமூகத்தின் மையமாகவும் உள்ளன.  
ஆத்-தர்மிகளின் பாரம்பரிய தொழில் தோல் பதனிடுதல் ஆகும் பெரும்பான்மையானவர்கள் விவசாயிகளில் ஈடுபட்டனர். பல ஆத்-தர்மிகள் சிறந்த வாய்ப்புகளுக்காக நகரங்களுக்கும் நகரங்களுக்கும் குடியேறத் தொடங்கியுள்ளனர். மற்ற பஞ்சாபி சமூகங்களைப் போலவே, ஆத் தர்மிகளும் இனக்குழுவின் வெளிநாட்டு குடியேற்றத்தில் பங்கேற்றுள்ளனர். ஐரோப்பாவிலும், வட அமெரிக்காவிலும், குறிப்பாக ஐக்கிய இராச்சியத்தில் உள்ள ஆத்-தர்மிகளின் எண்ணிக்கை இப்போது பெரிய அளவில் இல்லை.
# ஆத் தர்மி

## குறிப்பிடத்தக்க ஆத் தர்மிகள்

- மங்கு ராம் முகோவாலியா, பஞ்சாபில் கதர் இயக்கம், ஆத் தர்ம் இயக்கத்தின் நிறுவன உறுப்பினர்
# இராமேசுவர்லால் கப்ரா

**இராமேசுவர்லால் கப்ரா** (*Rameshwarlal Kabra*) இந்தியாவைச் சேர்ந்த ஒரு தொழிலதிபராவார். கிராமப்புற மற்றும் பழங்குடி சமூகங்களில் பணியாற்றியதற்காக 2018 ஆம் ஆண்டில் இவருக்கு இந்திய குடியரசுத் தலைவர் ராம்நாத் கோவிந்த் அவர்களால் பத்மசிறீ விருது வழங்கப்பட்டது.  
வங்காளதேசத்திலிருந்து நேபாளத்திற்கு குடிபெயர்ந்த இராமேசுவர்லால் கப்ரா மீண்டும் இந்தியாவிற்குத் திரும்பினார். மும்பையில் உள்ள ஒரு சிறிய மின்பொருட்கள் கடையில் இருந்து வாழ்க்கையைத் தொடங்கினார். ஆர் ஆர் கேபல் நிறுவனத்தை நிறுவினார். இக்குழு அதன் பிரிவு சந்தையில் முன்னணியில் உள்ளது.
# தெலுங்கானா டுடே

**தெலுங்கானா டுடே **(*Telangana Today*) ஹைதராபாத்தை அடித்தளமாகக் கொண்டு 2015ஆம் ஆண்டு முதல் *தெலுங்கானா பப்ளிகேஷன்ஸ் பிரைவேட் லிமிடெட் * முதன்மையாக ஆங்கில மொழியில் செய்திகளை வெளியாகும் நாளேடு ஆகும்.இது 2015 ஆம் ஆண்டு டிசம்பர் 15 அன்று தெலுங்கானா மாநிலத்தின் முதல்வரும், தெலுங்கானா இராட்டிர சமிதி என்ற கட்சியின் நிறுவனருமான சந்திரசேகர் ராவ்வால் ஐதராபாத்தில்யில் தொடங்கப்பட்டது.
# கல்பாத்தி தேர்த் திருவிழா

**கல்பாத்தி இரதோத்சவம்** (கல்பாத்தி தேர்த் திருவிழா) என்பது தென்னிந்தியாவின், கேரள மாநிலத்தில் உள்ள பாலக்காடு மாவட்டத்தின் கல்பாத்தி என்ற சிற்றூரில் ஆண்டுதோறும் நடைபெறும் இந்து கோயில் திருவிழா ஆகும். இந்தத் திருவிழாவானது விசாலாட்சி உடணுறை விசுவநாத சுவாமி கோயிலில் நடக்கும் திருவிழா ஆகும். இங்கு உள்ள தெய்வங்கள் சிவன் (விசுவநாதர்) மற்றும் அவரது துணைவி விசலட்சி, பார்வதியின் மற்றொரு பெயர்.  
ஆண்டுதோறும் நவம்பர் மாதத்தில் இங்கு நடத்தப்படும் பத்து நாள் தேர் திருவிழா கேரளத்தின் குறிப்பிடத்தக்க விழாக்களில் ஒன்றாகும். திருவிழாவின் முதல் நான்கு நாட்கள் கோயிலில் வேத நிகழ்ச்சிகள் மற்றும் கலாச்சார நிகழ்ச்சிகள் நடத்தப்படுகின்றன. இது 700 ஆண்டுகளுக்கும் மேலான பழமையானது என்று நம்பப்படுகிறது. அடுத்து வரும் மூன்று நாட்களில், ஆயிரக்கணக்கான பக்தர்கள் ஒன்றுகூடி அலங்கரிக்கப்பட்ட கோயில் இரதங்களை தெருக்களில் இழுப்பர்.  
*நிலா* நதி என்றும் அழைக்கப்படும் கல்பாத்தி ஆற்றின் கரையில் பழங்கால சிவன் கோயில் அமைந்துள்ளது. இந்த கோயில் 1425 ஆம் ஆண்டுக்கு முற்பட்டது. வட இந்தியாவின் கங்கைக் கரையில் உள்ள புகழ்பெற்ற வாரணாசி காசி விஸ்வநாதர் கோயிலுடன் தொடர்பு படுத்தபடுகிறது : *காசியில் பகுதி கல்பாதி* அதாவது பாதி காசி **கல்பாதி** என்று இத்தலம் குறித்து கூறப்படுகிறது, கோயில் அமைந்துள்ள கிராமம் அல்லது *அக்ரகாரம்* என அறியப்படுவது, ஆரம்பகால தமிழ் பிராமண குடியேற்றமாகும்.
# கல்பாத்தி தேர்த் திருவிழா

## இங்கே எப்படி செல்வது

- அருகிலுள்ள பேருந்து நிலையம்: பாலக்காடு ஸ்டேடியம் பேருந்து நிலையம் 3&nbsp;கி.மீ.
- அருகிலுள்ள தொடருந்து நிலையம்: பாலக்காடு சந்திப்பு - 3&nbsp;கி.மீ.
- அருகிலுள்ள வானூர்தி நிலையம்: கோயம்புத்தூர் பன்னாட்டு விமான நிலையம் - 70&nbsp;கி.மீ.  
கல்பாத்தி விசுவநாத சுவாமி கோயில் மலபாரில் உள்ள பழமையான சிவன் கோயில் ஆகும். இது கி.பி 1425 இல் அப்போதைய பாலக்காட்டின் அரசர் கோம்பி அச்சனால் கட்டபட்டது. லட்சுமியம்மாள் என்ற ஒரு பிராமண விதவை பனராசுக்குச் சென்றபோது கொண்டுவந்த லிங்கமானது தற்போதைய இடத்தில் அதாவது நீலா பகீரதி ஆற்றின் தென் கரையில் நிறுவப்பட்டதாக செவிவழிக் கதை கூறுகிறது. கோயிலின் இருப்பிடமும் ஆற்றுக்குச் செல்லும் படிகளும் கங்கைக் கரையில் உள்ள பனாரஸ் கோயில்களை பார்வையாளர்களின் நினைவில் கொண்டு வருகின்றன. எனவே இந்த கோயிலை "காசியில் பகுதி கல்பாத்தி" (பாதி பனாரஸ்) என்று அழைக்கப்படுகிறது.  
கல்பத்தி தேர்த் திருவிழா வேத தமிழ் பிராமண கலாச்சாரத்தை அடிப்படையாகக் கொண்டது. திருவிழாவின் முக்கிய மையமாக கல்பாத்தி விசுவநாதசுவாமி கோயில் உள்ளது. புதிய கல்பாத்தி, பழைய கல்பாத்தி மற்றும் சத்தபுரம் கிராமத்தில் உள்ள மூன்று துணைக் கோயில்களும் இந்த திருவிழாவைக் கொண்டாடுகின்றன.
# கல்பாத்தி தேர்த் திருவிழா

## திருவிழா

இத்திருவிழாவானது பொதுவாக நவம்பர் 8 முதல் 16 வரை என 10 நாட்கள் நடத்தப்படுகிறது,. இந்த நேரத்தில், கல்பாத்தியின் 4 கோயில்களில் இருந்து 6 தேர்கள் ஒன்றன்பின் ஓன்றாக கிராமங்களின் வீதிகளில் பிரமாண்ட ஊர்வலமாக வலம் வருகின்றன. 4 + 2 தேர்கள் பின்வருமாறு: சிவபெருமானைச் சுமக்கும் பிரதான தேர் மற்றும் அவரது பிள்ளைகளான பிள்ளையார் மற்றும் முருகனுக்கு கூடுதலாக 2 சிறிய தேர்கள்; பிள்ளையாருடன் புதிய கல்பாத்தி, கிருஷ்ணருடன் பழைய கல்பாத்தி, பிள்ளையாருடன் சத்தபுரம் ஆகிய பிற 3 கிராமங்களிலிருந்து தேர்கள் வருகின்றன. இது 'தேவரதசமகம்' என்று அழைக்கப்படுகிறது.  
ஒவ்வொரு ஆண்டும் ஆயிரக்கணக்கான பக்தர்கள் கல்பாத்தியில் ஒன்றுகூடி தேர்களை இழுக்கின்றனர்.
# ஓணத்தள்ளு

**ஓனத்தள்ளு** அல்லது **அவிட்டத்தள்ளு** என்பது ஒரு திருவிழா ஆகும். இதை தென்னிந்திய மாநிலமான, கேரளத்தின், பாலக்காடு மாவட்டத்தில் சித்தூர் வட்டத்தில் பல்லசேனா தேசத்தின் நாயர்கள் கொண்டாடும் ஒரு விழா ஆகும். .
# ஓணத்தள்ளு

## வரலாறு

இந்த திருவிழா என்பது கோலதிரிகளின் போர்ப் படையின் ஒரு பகுதியாக அவர்கள் வழிநடத்தி, போராடிய ஏராளமான போர்களை நினைவுகூரும் வகையில் இந்த பிராந்தியத்தின் நாயர் பின்பற்றிய ஒரு பாரம்பரியமாகும் . பல்லசனா என்ற பெயர் கொண்ட இந்த குழுவினர் வரலாற்று ரீதியாக பல்லவர் சேனை அல்லது பல்லவர் போர் படையைச் சேர்ந்தவர்கள் என்பதைக் குறிக்கிறது, இன்று இது பல்லசனா அல்லது பல்லசேனாவாக மருவியுள்ளது.